projecte-aina/catalan_government_crawling huggingface dataset:
La prevenció de les lesions per accidents de treball i de les malalties i danys a la salut derivats del treball es fa a través de la integració de l'activitat preventiva a l'empresa.
Aquesta tasca l'ha de fer l'empresari amb la participació dels treballadors i l'assistència tècnica i l'assessorament necessaris.
Pel que fa al paper de les empreses, cal que planifiquin l'activitat preventiva, que eliminin tots els riscos possibles i que n'avaluïn la resta per poder prendre les mesures oportunes per a controlar-los i minimitzar-los, tot tenint en compte les condicions de treball i els seus treballadors.
En aquest apartat us informem dels tràmits relacionats amb la prevenció de riscos laborals, com la comunicació dels accidents de treball, descrivim les característiques de les feines amb determinats riscos per a la salut, us donem consells perquè la vostra empresa sigui saludable, i també us oferim les eines necessàries per calcular el cost dels accidents de treball i l'índex de sinistralitat a la vostra empresa, entre d'altres.
En aquest apartat podeu consultar els protocols de les comunicacions dels accidents i les malalties professionals.
També us oferim eines per calcular de forma anònima el vostre índex de sinistralitat i el cost que té per a la vostra organització cada accident de treball.
Les empreses que obren un centre de treball o que en reprenen les activitats després d'alteracions, ampliacions o transformacions importants, han de comunicar-ho a l'Administració.
En tots els casos, l'obligació de comunicar l'obertura del centre o la represa d'activitats correspon a l'empresari.
Conegueu les condicions específiques i els tràmits per informar l'Administració dels treballs que suposen exposició a elements de risc com el soroll, les radiacions naturals, els agents químics, biològics o cancerígens, així com la manipulació de l'amiant.
Informació sobre els factors de risc en sectors d'activitat professionals concrets, i les activitats i mesures que han d'adoptar les empreses per evitar-los o disminuir-los.
També us oferim tot allò relacionat amb els serveis de prevenció aliens que cal que coneguin les empreses.
Informeu-vos dels aspectes que cal tenir en compte per construir una empresa saludable, entenent la salut i el benestar dels seus membres com un valor empresarial.
Us oferim una guia que us permetrà conèixer la situació de la vostra empresa i implementar-hi condicions saludables que la faran més competitiva.
Tràmits per a la presentació de comunicacions i informes relatius a les mesures implantades en les activitats susceptibles de generar una emergència de protecció civil.
Aquestes mesures estan destinades a preveure, prevenir i controlar-ne el risc i donar resposta adequada a les emergències.
Les empreses que disposen d'aparells desfibril·ladors i les que volen operar com a entitats formadores en el seu ús han de sol·licitar una autorització administrativa i s'han de registrar en el registre corresponent.
Autoritzacions i cursos de formació per al personal de revisió d'instal·lacions de risc.
Consells per a pervenir els brots de legionel·losi.
Les plagues són un conjunt d'éssers vius que per la seva abundància i/o bé les seves característiques poden crear problemes sanitaris, molèsties o perjudicis tant en el medi ambient com a les persones així com pèrdues econòmiques importants.
Aquí trobareu informació relativa als principis del control integral de plagues i els diversos mètodes existents.
També podeu accedir a consultar quins són els productes que estan inscrits al registre de biocides i quines són les pràctiques en l'ús dels biocides a l'empresa.
Els centres sanitaris són els mitjans tècnics i les instal·lacions en les quals es realitzen activitats sanitàries amb la finalitat de millorar la salut de les persones.
Per la seva banda, els serveis sanitaris són unitats assistencials en les quals es realitzen activitats sanitàries específiques, l'activitat principal de les quals pot no ser sanitària.
Pel que fa a la fabricació, distribució, instal·lació, ús i publicitat dels productes sanitaris han de ser informades a l'Administració, d'acord amb la normativa pròpia de cada àmbit i cada producte en concret.
Els productes sanitaris són els instruments, dispositius, equips, programes informàtics, material o article, utilitzat sol o en combinació, juntament amb qualsevol accessori, destinats pel fabricant a ser utilitzats en persones amb les següents finalitats:
- Diagnòstic, prevenció, control, tractament o alleujament d'una malaltia.
- Diagnòstic, prevenció, control, tractament, alleujament o compensació d'una lesió o d'una deficiència.
- Recerca, substitució o modificació de l'anatomia o d'un procés fisiològic.
Des de les pròtesis dentals, fins els desfibril·ladors fora de l'àmbit sanitari, l'ús, la fabricació i la instal·lació dels productes sanitaris ha de comptar amb l'autorització administrativa corresponent.
Les empreses que disposen d'aparells desfibril·ladors i les que volen operar com a entitats formadores en el seu ús han de sol·licitar una autorització administrativa i s'han de registrar en el registre corresponent.
Les instal·lacions de raigs X i les que contenen una font de radiació ionitzant s'han d'inscriure al registre corresponent i han de sol·licitar a l'Administració l'autorització per a fer-hi ampliacions, canvis, o per donar de baixa equips.
Per la seva banda, les empreses de venda i assistència tècnica d'equips radiactius han d'inscriure's al registre d'empreses instal·ladores.
iSalut és un segell de qualitat que garanteix que la vostra empresa compleix els requeriments estàndards d'interoperabilitat i d'aplicació de tecnologies de la informació en l'àmbit de la salut.
TicSalut assessora les empreses que volen homologar els seus productes i integrar-los amb els sistemes dels centres sanitaris.
Tràmits d'autorització de centres o serveis sanitaris, de centres d'atenció hospitalària aguda i d'entitats avaluadores del model d'acreditació de centres sanitaris.
El tractament i el sanejament són els processos que garanteixen la bona qualitat de l'aigua.
Així, cal que les empreses retornin en condicions òptimes l'aigua que han utilitzat en els seus processos industrials al medi.
A continuació trobareu la resposta als dubtes sobre què ha de fer la vostra empresa amb les aigües residuals produïdes pel procés industrial de la vostra activitat.
Com s'han de tractar i on s'han d'abocar.
Això, tenint en compte que aquest procés comporta algunes obligacions per a l'empresa i alguns tràmits amb l'Administració.
Les empreses, en funció de la seva activitat industrial, produeixen aigües residuals que s'han de tractar abans de fer l'abocament.
Aquest es pot fer al mar, a la llera del riu o al clavegueram, però en tots els casos és necessària l'autorització de l'Administració.
Les empreses que han de fer un abocament d'aigua residual han de sol·licitar l'autorització a l'Agència Catalana de l'Aigua a través del formulari normalitzat corresponent de Tràmits gencat.
En el cas que l'empresa vulgui abocar les aigües a la llera del riu o al clavegueram, també pot adreçar-se al seu ajuntament.
Les indústries amb un consum anual d'aigua superior a 1.000 m 3 i totes les empreses que rebin un requeriment exprés de l'Administració, han de fer una declaració relativa al consum i la qualitat de l'abocament d'aigües residuals.
Aquesta declaració serveix per a determinar el cànon de l'aigua, un impost de naturalesa ecològica sobre l'ús i la càrrega contaminant abocada pels usuaris de l'aigua.
Tenint en compte que el millor residu és el que no es genera, la reducció de residus és la primera prioritat en l'àmbit de la seva gestió.
La normativa estableix una jerarquia en la gestió de residus basada en la prevenció a través de les millores en els processos, en la reutilització dels productes, en l'allargament de la seva vida útil, i en la recollida selectiva i el reciclatge.
En el cas que els residus no es puguin reintegrar, se n'aprofita el contingut energètic a través de la valorització energètica.
Finalment, quan no és possible realitzar cap d'aquestes accions, el residus s'han de dipositar de manera adequada.
Tots els residus han de ser tractats i gestionats en un procés en el qual intervenen des del productor del residu, a l'empresa que fa el seu tractament final, passant pels professionals que el transporten, l'emmagatzemen i el seleccionen.
En tots els casos, les empreses han d'informar l'Administració del tracte que donen als residus, que han d'estar documentats des del lloc de producció fins al gestor de destí.
En alguns casos, les empreses també han d'inscriure's als registres públics corresponents.
Les empreses que intervenen en la producció i la gestió dels residus han de declarar a l'Administració el volum de residus que generen, tracten o manipulen.
L'objectiu del control d'aquest procés és la prevenció de la producció i dipòsit de residus per reduir el seu impacte sobre el medi i la salut de les persones.
El sanejament de les aigües és un procés clau per garantir la qualitat de l'aigua.
Us expliquem què han de fer les empreses amb les aigües residuals, on les han d'abocar i com han d'informar l'Administració de tot el procés.
Les activitats de recuperació, reciclatge, tractament, emmagatzematge, disposició del rebuig i, en general, la manipulació de qualsevol tipus de residu, són activitats de gestió de residus que realitzen els gestors de residus autoritzats.
Els residus sanitaris estan compostos pels materials generats per les activitats d'atenció a la salut en els àmbits assistencial, preventiu o d'investigació.
La seva gestió ha de garantir la protecció de la salut i del medi a través de models de gestió que tinguin com a objectiu prioritari la millora de la seguretat i la salut en el treball.
El sistema de gestió de l'aigua està format per una complexa trama d'instal·lacions de captació, plantes de tractament, dipòsits, estacions de bombament i xarxes de distribució que permeten que l'aigua provinent dels rius i de les plantes dessalinitzadores arribi als municipis amb la qualitat òptima per al consum humà.
Les empreses subministradores reben l? aigua potable dels diferents punts de connexió amb la xarxa de transport o xarxa en alta o en els dipòsits de gran capacitat (de capçalera) i la distribueixen als municipis mitjançant la xarxa de distribució.
El cicle de l'aigua depèn principalment de la pluja.
Així, i tenint en compte que Catalunya té un clima mediterrani caracteritzat per episodis periòdics de sequera, hem d'aplicar polítiques eficients que garanteixin la disponibilitat d'aquest recurs escàs i essencial per a la vida, a través del foment de la sostenibilitat i l'estalvi.
L'activitat de les empreses de la construcció comprèn un ampli ventall d'activitats, des del registre de les empreses subcontractades, fins a la creació d'infraestructures de telecomunicacions, i l'aplicació de criteris d'eficiència energètica i de mesures per a reduir els riscos laborals que afecten els seus treballadors.
Les empreses que volen intervenir en un procés de contractació o subcontractació en el sector de la construcció s'han d'inscriure al REA.
L'objectiu del RELI és facilitar a les empreses la concurrència en procediments d'adjudicació de contractes públics i contribuir a la penetració de les noves tecnologies en la contractació pública.
Les obres han de comptar amb un llibre de subcontractació actualitzat on s'hi han d'inscriure les circumstàncies relatives als subcontractistes que hi intervenen.
Els edificis de nova construcció i els sotmesos a gran rehabilitació han de comptar amb una infraestructura comuna de telecomunicacions, que incorpori els serveis de televisió i ràdio per ones terrestres i per satèl·lit, de telefonia fixa i de telecomunicacions per cable.
En aquest apartat podeu consultar els protocols de les comunicacions dels accidents i les malalties laborals, així com el cost que té per la vostra organització cada accident de treball.
Informació sobre els factors de risc en sectors d'activitat professionals concrets, i les activitats i mesures que han d'adoptar les empreses per a evitar-los o disminuir-los.
Els propietaris o arrendadors d'edificis nous han de facilitar un certificat d'eficiència energètica als compradors o llogaters.
Per a conèixer-ne els detalls, podeu adreçar-vos al servei gratuït d'assistència tècnica en aquest àmbit.
L'estalvi i l'eficiència energètica són dues de les mesures que poden adoptar les empreses per a millorar la seva competitivitat.
Per tal d'implementar amb garanties les mesures d'estalvi i eficiència adequades, les empreses compten amb serveis d'assessorament energètic, amb les directrius del Pla d'energia de Catalunya i amb la informació de projectes singulars d'altres empreses que han aplicat amb èxit millores en l'àmbit de l'eficiència energètica en edificis, serveis i transports.
Tot això, protegint el medi ambient i fomentant un comportament sostenible.
Quines són les mesures d'estalvi i eficiència energètica que podeu aplicar a la vostra empresa?
Mitjançant l'aplicació interactiva "Mapa de mesures per a l'estalvi i l'eficiència energètica" podeu identificar el conjunt de mesures que es poden implantar per reduir el consum energètic.
Quins programes us poden ajudar a reduir el vostre consum energètic i augmentar, així, la vostra competitivitat?
L'Institut Català d'Energia us informa de les eines i opcions d'estalvi i eficiència energètica a la vostra disposició.
Programes per a la implementació de plans d'eficiència energètica, projectes d'assessorament, proves pilot per la creació d'empreses de serveis energètics, i programes d'estalvi energètic i de millora de la competitivitat per a les PIME.
La calefacció, la climatització, la il·luminació i els aïllaments són responsables d'una quarta part de la despesa d'energia del país.
Per reduir-ne el consum s'ha elaborat el Pla d'energia de Catalunya.
També s'ha fet pública la informació de diversos projectes singulars de millora de l'eficiència energètica en edificis i serveis.
El transport és el sector que consumeix més energia.
Per tant, és molt difícil aconseguir un model sostenible sense fer actuacions en aquest àmbit.
Algunes van dirigides al canvi i renovació dels mitjans de transport per d'altres més eficients.
També s'han iniciat cursos de conducció eficient i de gestió de flotes de vehicles.
Els programes energètics que s'implementen en el sector agrícola tenen la finalitat de reduir els principals impactes negatius derivats de l'augment del consum d'energia, que són l'increment de la factura energètica i de les emissions ambientals associades.
Actuacions, grups de treball i decàleg de mesures d'aquesta agrupació d'empreses que té per objectiu l'impuls de l'eficiència energètica a través de la col·laboració entre empreses i entitats associades procedents dels àmbits tecnològic, de recerca, institucional, regulador, industrial, informatiu i de negoci.
Les indústries i establiments que produeixen, transformen, envasen o transporten productes destinats a l'alimentació humana han de tenir el registre sanitari corresponent.
També s'hi han de registrar totes les que produeixen o manipulen materials i objectes destinats a estar en contacte amb els aliments.
L'artesania alimentària comprèn les activitats d'elaboració de productes artesanals com melmelades, formatges, pastisseria, embotits i xurreria.
Per dedicar-vos a l'elaboració i venda d'aquest productes cal que obtingueu la qualificació d'empresa artesanal alimentaria i el corresponent carnet artesà.
Els laboratoris que realitzen el control dels productes agroalimentaris presents en l'alimentació humana o animal s'han d'inscriure en el registre corresponent.
L'administració us ofereix informació de les denominacions reconegudes i els diferents requisits per a obtenir-les, així com els detalls de cada un dels distintius de qualitat agroalimentària i de les empreses que s'hi acullen.
El RIAAC té la finalitat de disposar, de manera permanent i actualitzada, de tota la informació necessària per dur a terme una bona política de gestió i de foment de les indústries agràries i alimentàries.
S'hi han d'inscriure les indústries d'activitats agràries, alimentàries, forestals i de pesca.
L'ACSA avalua i comunica riscos per a la salut relacionats amb els aliments, dóna suport a la coordinació de les actuacions de les administracions públiques i impulsa la col·laboració entre les administracions públiques, les universitats i centres de recerca, els sectors industrials i les organitzacions de consumidors i usuaris.
Els complements nutricionals i els aliments destinats a una dieta especial han de complir una sèrie de requisits d? informació i comunicació específics abans de poder ser comercialitzats.
Les aigües mineromedicinals, mineroindustrials i termals poden ser envasades per a la seva comercialització o bé aprofitades per al seu ús termal després de rebre l'autorització d'aprofitament i la declaració de la condició mineral de l'aigua.
La indústria química té una pes significatiu en el teixit empresarial de Catalunya i és la responsable de la fabricació de molts productes que milloren el nostre benestar.
Comprèn des de la química bàsica o la química de consum fins la química de la salut.
Per garantir la convivència entre activitat industrial i les persones en el territori és necessari adoptar les mesures adients per prevenir els accidents greus.
L'objectiu del REACH és millorar la protecció de la salut i del medi ambient a través de la millora de la identificació dels productes químics.
Substàncies químiques tòxiques, resistents a la degradació, que s'acumulen en els teixits dels éssers vius i que poden transportar-se a gran distància de la font.
Representen una amenaça per a la salut i el medi ambient i no es poden controlar efectivament una vegada han estat alliberades.
El desenvolupament experimentat per les indústries química i petroquímica ha provocat un important creixement de l'activitat d'emmagatzematge i manipulació de productes químics.
Per a desenvolupar aquestes activitats cal que obtingueu la corresponent autorització administrativa.
Productes farmacèutics i alertes i campanyes de medicaments.
Aquí hi trobareu els tràmits relatius a la fabricació i distribució de medicaments i productes sanitaris.
També us oferim dades i documents sobre la publicitat i la seguretat en l'ús de productes sanitaris.
La ramaderia és l'activitat humana consistent en la domesticació i explotació d'animals per obtenir-ne aliment, productes derivats (com la llana i el cuir), o serveis (animals de tir, animals de bast, amb finalitats recreatives o animals per a laboratori).
El conjunt d'animals destinats a aquestes finalitats s'anomena bestiar.
La ramaderia abasta el conjunt d'activitats relacionades amb la cria (àmbit de la zootècnia) i el comerç de bestiar (àmbit de l'economia agrària).
Amb un ampli litoral i fèrtils aigües interiors, Catalunya té una llarga tradició pesquera.
Hi trobem des de la pesca industrial a la pesca artesanal o de petita escala, i l'ús de les arts més tradicionals a les més modernes.
Pel que fa a l'organització del sector pesquer i aqüícola, la Generalitat planifica les seves línies de foment, en gestiona els programes d'ajut i comercialització, i executa els plans relatius als recursos marins.
També coordina les relacions amb les confraries de pescadors i d'altres organitzacions del sector.
Informació sobre estadístiques de producció, preus, control de les zones de producció i zones aptes per a la aqüicultura en gàbies.
També s'hi informa de la declaració de la producció obligatòria per a les empreses d'aqüicultura.
Informació sobre el registre de marca del peix, guies de pràctiques d'higiene a les llotges de peix, guies pràctiques per al consum de peix i marisc, i la normativa aplicable al sector.
Línies d'actuació en matèria d? ajuts per al sector pesquer, entre les quals hi ha la transformació i comercialització dels productes de la pesca i de l? aqüicultura inclosos en el Programa operatiu i el Pla financer del Fons Europeu de la Pesca.
Els productes fitosanitaris són plaguicides d'ús agrícola i són productes destinats a prevenir, destruir o controlar qualsevol tipus de plaga.
Atès que poden afectar la salut de les persones i del medi ambient cal una regulació estricta per part de l'administració que garanteixi el seu correcte emmagatzematge i la seva comercialització.
En el cas que els productes afectin al sector de l'Agricultura o l'Alimentació caldrà que aquests estiguin inscrits en el Registre sanitari d'indústries i productes alimentaris de Catalunya (RSIPAC).
Concretament, les empreses que es dediquin a produir, envasar, emmagatzemar o distribuir productes:
• Alimentosos i alimentaris destinats al consum humà.
• Materials i objectes destinats a estar en contacte amb els productes esmentats.
• Coadjuvants tecnològics utilitzats en l'elaboració d'aliments.
A més, també han d'estar registrades aquelles empreses distribuïdores d'aigua de consum públic, mitjançant dipòsits i cisternes mòbils, i aquelles instal·lacions que en dependències pròpies serveixen a un conjunt de consumidors i que sol·liciten un servei de menjar preparat (ex. escoles, empreses, hospitals, residències geriàtriques...).
Les fàbriques de fitosanitaris (plaguicides d'ús agrícola), els locals on s'emmagatzemen o comercialitzen, les instal·lacions destinades a realitzar tractaments amb aquests productes i les empreses que fan tractaments, han de complir una sèrie de requisits per poder dur a terme aquestes activitats i cal que estiguin inscrits en el Registre oficial d'establiments i serveis plaguicides (ROESP).
La seva gestió d'acord amb la legislació actual està repartida entre el Departament de Salut i el Departament d'Agricultura, Ramaderia, Pesca i Alimentació motiu pel qual trobareu tràmits gestionats per un o altre Departament.
Si la vostra empresa o establiment està ubicat a la ciutat de Barcelona al fer la vostra inscripció en el ROESP heu de tenir en compte que, prèvia a la presentació de la sol·licitud a l'Oficina de Gestió Empresarial, heu d'ingressar les taxes corresponents en el compte bancari de l'Agència de Salut Pública, que és la responsable de gestionar el ROESP en aquesta ciutat.
L'agricultura a Catalunya es caracteritza per un predomini de les explotacions petites i mitjanes, amb una presència destacable d'herbacis i els guarets.
Tot i que els darrers anys aquesta activitat ha perdut pes dins del PIB nacional, l'agricultura encara és una activitat bàsica per l'economia del país.
D'acord amb la importància de l'agricultura per a la nostra economia, us oferim assistència i assessorament agrari, i un ventall d'informacions relacionades amb aquest sector, des de l'ús de fertilitzants i plaguicides, fins el procés per a obtenir productes agrícoles i ramaders ecològics.